ช่วยสรุปเรื่อง "ว่าด้วยเกมรุกของ “LINE THAILAND” เน้นหาพาร์ทเนอร์เสริมคอนเทนต์และบริการรัวๆ ได้ผลจริงหรือ?" ให้หน่อยค่ะ
เกมรุกของ LINE ในปี 2017 ยังคงเน้นการหาพาร์ทเนอร์เสริมคอนเทนต์และบริการรัวๆ ไม่ว่าจะเป็นสื่อสำนักข่าว แบรนด์ดังๆ ค้าปลีก ร้านอาหาร และเทคสตาร์ทอัพ และนี่คือ 3 เหตุผลหลักๆ   1. Line ต้องการเป็นแพลตฟอร์มของชีวิต เพราะตราบใดที่คนไทยกว่า 44 ล้านคนยังเล่นสมาร์ทโฟนกันทั้งวันไม่ว่าจะขึ้นรถไฟฟ้าไปทำงาน จนถึงก่อนนอน เล่นมือถือกันแต่ละวันโดยเฉลี่ย 234 นาที หรือเกือบๆ 4 ชั่วโมง Line ยิ่งมีโอกาสที่จะเข้าไปในชีวิตประจำวันของคนมากขึ้น ไม่ว่าจะส่งข้อความคุยกัน อ่านข่าวบน Line Today ดูวีดีโอบน Line TV เสพย์คอนเทนต์ ใช้บริการเสริมอย่าง Line Man หรือแม้แต่ขายของออนไลน์บน Line@  ล่าสุด Line มี Chatbot เพิ่มเป็นแอคเคาท์บริการการเงินการลงทุนอย่าง Line Finance และบริการเลือกร้านอาหารที่จับมือกับ Wongnai บริการที่ Line มีจะพยายามรวมอยู่ในแอปฯ Line แอปเดียวตามแนวคิด “Apps in App” เพราะแอปฯทั่วโลกกว่าร้อยละ 75 มักจะถูกโหลดแล้วไม่ได้ใช้ อีกทั้งคนไทยที่ใช้มือถือกว่า 2 ใน 3 ใช้เวลาส่วนใหญ่กับแค่ 3 แอปฯคือ Line, Facebook และ Youtube เท่านั้น   2. Line ไม่ได้มีความสามารถที่จะทำได้ทุกอย่าง เห็นได้ชัดจาก Line Today และ Line TV ที่ Line เจ้าเดียวไม่สามารถผลิตคอนเทนต์หาข่าวได้ดีได้เก่งเท่ากับสื่อหลายๆเจ้า Line จึงต้องการเป็นแพลตฟอร์มสำหรับคนชอบเสพย์ข่าว โดยให้สำนักข่าวทั้งในและนอกพื้นที่ได้มีดอกาสนำเสนอข่าวบนแพลต์ฟอร์ของ Line     รวมถึงรายการโทรทัศน์และบันเทิงก็ให้คนได้เสพย์บนแพลตฟอร์ม Line TV  ตอบโจทย์คนไทยถึงร้อยละ 90 ที่หันมาดูวีดีโอออนไลน์ทำให้ตอนนี้ยอดชมวีดีโอทั้งหมดโตขึ้นร้อยละ 136 และปีนี้ก็จะเพิ่มหมวดกีฬาและความงามด้วย   3. Line รู้จักลองผิดลองถูก เพราะ Line ไม่สามารถทำได้ทุกอย่างตามที่บอกไป การจับมือกับพาร์ทเนอร์หลายๆเจ้านั้นจะทำให้ Line รู้ว่าบริการของเจ้าไหนเวิร์คไม่เวิร์ค ถ้าไม่เวิร์ค Line ก็ยอมปิดบริการนั้นไปอย่างเช่น Line Music ส่วนบริการของเจ้าไหนที่ได้ผล มีคนใช้มากขึ้นอย่างต่อเนื่องก็จะจับมือสนับสนุนบริการนั้นต่อไป ซึ่งก็เข้าหลักการ Build-Measure-Learn บริการไหนไม่ตอบโจทย์ผู้ใช้งานก็ต้องปิดและเรียนรู้ต่อไปให้เร็วที่สุด
ปี 2017 LINE ยังคงหาพาร์ทเนอร์เสริมคอนเทนต์และบริการอย่างต่อเนื่องด้วย 3 เหตุผลหลักคือ
1. Line ต้องการเป็นแพลตฟอร์มของชีวิต ตราบใดที่คนไทยยังเล่นสมาร์ทโฟนทั้งวัน ก็จะมีโอกาสที่ทุกบริการของ Line จะเข้าไปในชีวิตประจำวันของคนมากขึ้น
2. Line ไม่ได้มีความสามารถที่จะทำได้ทุกอย่าง Line ต้องการเป็นแพลตฟอร์มสำหรับคนชอบเสพย์ข่าว เห็นได้จาก Line Today และ Line TV ที่ไม่สามารถผลิตคอนเทนต์หาข่าวได้เก่งกว่าสื่อเจ้าอื่น และ Line TV ยังตอบโจทย์คนไทยในการรับชมรายการโทรทัศน์และบันเทิงแบบออนไลน์
3. Line รู้จักลองผิดลองถูก เมื่อ Line ไม่สามารถทำได้ทุกอย่าง จึงมีการจับมือกับพาร์ทเนอร์ต่างๆ เพื่อให้รู้ว่าบริการของพาร์ทเนอร์นั้นดีหรือไม่ดี โดยใช้หลักการ Build-Measure-Learn คือ ถ้าบริการไหนไม่ตอบโจทย์ผู้ใช้งานก็ต้องปิด ส่วนบริการไหนมีคนใช้มากขึ้นอย่างต่อเนื่องก็จะจับมือสนับสนุนบริการนั้นต่อไป
5.ความรู้ทางการเงิน